**ZAPISNIK**

**10. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

torek, 18. 6. 2024

Prisotni člani

in aktivni

udeleženci: Danijel Levičar, dr. Dejan Paravan, dr. Bruno Glaser, dr. Jurij Klančnik, mag. Aleksander Mervar, dr. Tomaž Nemec, Igor Sirc,, Ervina Jarc, mag. Hinko Šolinc, dr. Janez Gale, Marko Vrevc, Leon Pregelj.

Odsotni: Ana Vidmar, mag. Miran Gajšek, Gorazd Pfeifer, Božidar Krajnc, mag. Marko Štucin, mag. Andrej Rajh, dr. Jure Gašparič, mag. Miranda Groff Ferjančič, mag. Matej Skočir, Matevž Frangež, dr. Matjaž Krajnc, Luka Mesec, Igor Feketija.

Ostali prisotni: Nataša Bratina, Barbara Leskovar, Igor Podbelšek, Janez Kerin, Simona Pirnat Skeledžija, Polona Faletič.

Deseto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 9.00 uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 9. seje delovne skupine JEK2.
2. Status projekta JEK2, poročevalec: GEN energija.
3. Študija o priključitvi JEK2 na omrežje, poročevalec: ELES (EIMV).
4. Ustanovitev ožje delovne skupine za komunikacijo.
5. Identifikacija dokumentov in analiz za informirano odločanje na referendumu.
6. Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.
7. Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.
8. Razno.
9. **Potrditev dnevnega reda in zapisnika 9. seje delovne skupine JEK2.**

Vodja delovne skupine je zaradi drugih obveznosti mag. Aleksandra Mervarja predlagal, da se spremeni vrstni red dnevnega reda in se točka 3. Študija o priključitvi JEK2 na omrežje obravnava pred točko 2. Status projekta JEK2.

**SKLEP št. 10.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 9. seje delovne skupine JEK2.

1. **Študija o priključitvi JEK2 na omrežje, poročevalec: ELES (EIMV).**

S strani EIMV je bila predstavljena študija opriključitvi JEK2 na elektroenergetsko omrežje.

V razpravo glede ojačitve omrežja in prestavitve stikališča so se vključili GEN, ELES in vodja delovne skupine. Vprašanje v razpravi glede stikališča je bilo, če lahko prestavitev stikališča vpliva na izgradnjo JEK2 in zavleče postopek. Iz ELES so pojasnili, da je pri njih ustanovljena interna delovna skupina, ki se ukvarja z novim stikališčem.

**SKLEP št. 10.2/1:** Člani in aktivni udeleženci so se seznanili s študijo o priključitvi JEK2 na omrežje.

**SKLEP št. 10.2/2:** ELES, GEN in NEK skupaj preučijo izvedbo prestavitve stikališča, GEN pa bo v nadaljevanju na sejah delovne skupine JEK2 pri točki status projekta poročal o napredku.

1. **Status projekta JEK2, poročevalec: GEN energija.**

GEN je predstavil status projekta JEK2. Poleg tega je člane in aktivne udeležence obvestil, da bo osnutek DPN javno objavljen predvidoma v začetku meseca septembra 2024.

**SKLEP št. 10.3/1:** Člani in aktivni udeleženci so se seznanili s statusom projekta JEK2.

1. **Ustanovitev ožje delovne skupine za komunikacijo.**

Člani in aktivni udeleženci so prepoznali potrebo po usklajevanju na komunikacijskem področju, zato je vodja delovne skupine predlagal ustanovitev ožje delovne skupine za komunikacijo. Župan občine Krško je predlagal, da se v skupino vključi tudi lokalno skupnost. Vodja delovne skupine je na podlagi tega predlagal, da se kot zunanji sodelujoči v ožji delovni skupini sodeluje tudi predstavnik Mestne občine Krško.

**SKLEP št. 10.4/1:** Ustanovi se ožja delovna skupina za komunikacijo.

Ožjo delovno skupino sestavljajo:

* Petra Aršič, državna sekretarka za strateško komuniciranje v Kabinetu predsednika vlade, vodja;
* mag. Kristina Sever, vodja kabineta ministra na Ministrstvu za okolje, podnebje in energijo, članica;
* Gregor Kosi, vodja po pooblastilu Službe za odnose z javnostmi na Ministrstvu za naravne vire in prostor, član;
* Anja Grabner, višja svetovalka II na Upravi Republike Slovenije za jedrsko varnost, članica;
* Gorazd Slak, vodja Sektorja komuniciranja in trajnostnega razvoja na Gen energija d.o.o., član;
* Anja Hreščak, vodja službe za odnose z javnostmi na ELES d.o.o., članica.

Poleg članov bo v ožji delovni skupini kot zunanja sodelujoča sodelovala tudi Simona Lubšina, svetovalka za strateške projekta na Mestni občini Krško.

Namen in glavna naloga ožje delovne skupine je koordiniranje komunikacijskih aktivnosti na projektu JEK2.

Način delovanja ožje delovne skupine določi skupina sama s pravilnikom.

Ožja delovna skupina je imenovana za čas do konca leta 2024.

1. **Identifikacija dokumentov in analiz za informirano odločanje na referendumu.**

GEN je članom in aktivnim udeležencem predstavil dokument z naslovom Identifikacija dokumentov in analiz za informirano odločanje na referendumu. MOPE je pojasnil, da so pripravili dopis s katerim bodo pozvali GEN na pripravo dokumentov in analiz, potrebnih za informirano odločanje na referendumu.

V razpravo glede investicijske dokumentacije so se vključili MOPE, GEN in vodja delovne skupine. Nadalje sta se vodja delovne skupine in GEN dotaknila tudi kadrovskih izzivov.

Poleg tega je vodja delovne skupine pojasnil županu Mestne občine Krško, da se pripravlja odgovor na sklep Občinskega sveta Mestne občine Krško, s katerim so bili člani in aktivni udeleženci seznanjeni na prejšnji seji JEK2.

**SKLEP št. 10.5/1:** Člani in aktivni udeleženci so se seznanili z dokumentom – Identifikacija dokumentov in analiz za informirano odločanje na referendumu.

1. **Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.**

Vodja ODS, dr. Janez Gale je pojasnil, da se ODS za DPN v času od prejšnje seje JEK2 ni sestala.

MOPE in MNVP od vložitve pobude za DPN dne 20. 5. 2024, vlogo obravnavata formalno. Pregled pobude in odgovor GEN naj bi bil pripravljen do 30. 6. 2024.

1. **Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.**

Vodja ODS, mag. Hinko Šolinc je pojasnil, da se ODS za pripravo posebnega zakona za JEK2 v času od prejšnje seje JEK2 sicer ni sestala, je pa na kratko predstavil osnutek seznama tem za posebni zakon.

Vodja delovne skupine, Danijel Levičar je vodjo ODS pozval, da pred naslednjo sejo JEK2, zaradi boljše razprave deli dokument z vsemi člani in aktivnimi udeleženci delovne skupine JEK2.

**SKLEP št. 10.7/1:** Vodja ODS bo na naslednji seji Delovne skupina Vlade Republike Slovenije za koordinacijo pripravljalnih aktivnosti na projektu JEK2 predstavil seznam tem za posebni zakon.

1. **Razno.**

Seja se je zaključila ob 11:15 uri.

Zapisala: Polona Faletič

Danijel Levičar

vodja delovne skupine